Document ID: 32009D0781

KOMMISSIONENS AFGØRELSE
af 22. oktober 2009
om ændring af afgørelse 2009/379/EF om fastsættelse af de beløb, der i henhold til Rådets forordning (EF) nr. 1782/2003, (EF) nr. 378/2007, (EF) nr. 479/2008 og (EF) nr. 73/2009 stilles til rådighed for ELFUL og EGFL
(2009/781/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (1), særlig artikel 12, stk. 2 og 3, og
ud fra følgende betragtninger:
(1)
Kommissionens afgørelse 2009/379/EF (2) fastsætter de beløb, der i henhold til artikel 10, stk. 2, og artikel 143d i Rådets forordning (EF) nr. 1782/2003 (3), artikel 4, stk. 1, i Rådets forordning (EF) nr. 378/2007 (4), artikel 190a i Rådets forordning (EF) nr. 1234/2007 (5) og artikel 9, stk. 1, artikel 10, stk. 3, artikel 134 og artikel 135 i Rådets forordning (EF) nr. 73/2009 (6) stilles til rådighed for Den Europæiske Landbrugsfond for Udvikling af Landdistrikterne (ELFUL) og Den Europæiske Garantifond for Landbruget (EGFL).
(2)
Artikel 136 i forordning (EF) nr. 73/2009 giver medlemsstaterne mulighed for fra regnskabsåret 2011 at overføre et beløb til ELFUL beregnet efter artikel 69, stk. 7, i forordning (EF) nr. 73/2009 uden at anvende artikel 69, stk. 6, litra a), i samme forordning.
(3)
De beløb, der stilles til rådighed til overførsel, er beregnet og fastsat i bilag III til Kommissionens forordning (EF) nr. 639/2009 af 22. juli 2009 om gennemførelsesbestemmelser til Rådets forordning (EF) nr. 73/2009 for så vidt angår særlig støtte (7).
(4)
Tyskland og Sverige har besluttet at anvende artikel 136 i forordning (EF) nr. 73/2009.
(5)
Kommissionens beslutning 2008/788/EF af 3. oktober 2008 om fastsættelse af de nettobeløb, der fremkommer ved anvendelsen af frivillig graduering i Portugal for kalenderårene 2009-2012 (8) er blevet ophævet og erstattet af Kommissionens beslutning 2009/780/EF (9) for at tage hensyn til Portugals beslutning om ikke at anvende frivillig graduering for kalenderåret 2009.
(6)
Afgørelse 2009/379/EF bør ændres i overensstemmelse hermed -
TRUFFET FØLGENDE AFGØRELSE:
Eneste artikel
Bilaget til afgørelse 2009/379/EF erstattes af teksten i bilaget til nærværende afgørelse.
Udfærdiget i Bruxelles, den 22. oktober 2009.

Labels: 2
15
19
6